**2. โครงสร้างรายวิชา**

|  |
| --- |
| **โครงสร้างรายวิชา**  กลุ่มสาระการเรียนรู้ สังคมศึกษา ศาสนาและวัฒนธรรม  รหัสวิชา ส31101 วิชา สังคมศึกษา ศาสนาและวัฒนธรรม  จำนวน 1.0 หน่วยกิต เวลา 40 ชั่วโมง หลักสูตร รายวิชาพื้นฐาน รายวิชาเพิ่มเติม  ครูผู้รับผิดชอบรายวิชาและคุณครูผู้สอน นางสาวบรรจง มุกดา  ภาคเรียนที่ 1 ชั้นมัธยมศึกษาปีที่ 4  **จุดมุ่งหมายรายวิชา** เพื่อให้ผู้เรียน (คุณภาพผู้เรียน)  1. ได้รับการส่งเสริมสนับสนุนให้พัฒนาตนเองเป็นพลเมืองที่ดี มีคุณธรรม จริยธรรม ปฏิบัติตามหลักธรรมของศาสนาที่ตนนับถือ รวมทั้งมีค่านิยมอันพึงประสงค์ สามารถอยู่ร่วมกับผู้อื่นและอยู่ในสังคมได้อย่างมีความสุข รวมทั้งมีศักยภาพเพื่อการศึกษาต่อในชั้นสูงตามความประสงค์ได้ |

**3. คำอธิบายรายวิชา**

**คำอธิบายรายวิชา**

รหัสวิชา ส31101 รายวิชา สังคมศึกษา ศาสนาและวัฒนธรรม ชั้นมัธยมศึกษาปีที่ 4

จำนวน 1.0 หน่วยกิต เวลา 2 ชั่วโมง/สัปดาห์ เวลา 40 ชั่วโมง/ ภาคเรียน ที่ 1

ศึกษา วิถีชีวิตสังคมสมัยชมพูทวีป ข้อคิดและ และคติความเชื่อทางศาสนา สมัยก่อนพระพุทธเจ้าสังคมสมัยของศาสดาที่ตนนับถือ ประวัติพระพุทธเจ้าในฐานะเป็นมนุษย์ ผู้ฝึกตนได้อย่างสูงสุดในการตรัสรู้ การก่อตั้ง วิธีการสอนและการเผยแผ่พระพุทธศาสนา ข้อปฏิบัติทางสายกลางในพระพุทธศาสนา พุทธประวัติด้านการบริหาร และการธำรงรักษาศาสนา แบบอย่างการดำเนินชีวิตจากประวัติสาวก ชาดก เรื่องเล่า และศาสนิกชนตัวอย่าง

ศึกษาความสำคัญของพระพุทธศาสนา ในฐานะเป็นศาสตร์แห่งการศึกษาและเน้นความสัมพันธ์ของเหตุปัจจัยและวิธีการแก้ปัญหา ลักษณะพระพุทธศาสนากับวิทยาศาสตร์ การฝึกฝนและพัฒนาตนเอง การพึ่งตนเอง และการมุ่งอิสรภาพในพระพุทธศาสนา หรือแนวคิด ของศาสนาที่ตนนับถือตามที่กำหนด

ศึกษาหลักการของพระพุทธศาสนาในการฝึกตนไม่ให้ประมาท มุ่งประโยชน์และสันติภาพบุคคล สังคมและโลก พระพุทธศาสนากับปรัชญาของเศรษฐกิจพอเพียงและการพัฒนาประเทศแบบยั่งยืน ความสำคัญของพระพุทธศาสนาเกี่ยวกับการศึกษาที่สมบูรณ์ การเมืองและสันติภาพ

ศึกษาหลักธรรมในกรอบ อริยสัจ ๔ หรือหลักคำสอนของศาสนาที่ตนนับ คุณค่าและความสำคัญของการสังคายนา พระไตรปิฎก หรือคัมภีร์ของศาสนาที่ตนนับถือ และการเผยแผ่ การพัฒนาศรัทธา และปัญญาที่ถูกต้องในพระพุทธศาสนา หรือแนวคิดของศาสนาที่ตนนับถือตามที่กำหนด

ศึกษาสถานการณ์ที่ต้องเผชิญ และตัดสินใจเลือกดำเนินการหรือปฏิบัติตนได้อย่างมีเหตุผลถูกต้องตามหลักธรรม จริยธรรม และกำหนดเป้าหมาย บทบาทการดำเนินชีวิตเพื่อการอยู่ร่วมกันอย่างสันติสุข และอยู่ร่วมกันเป็นชาติอย่างสมานฉันท์

ศึกษาหลักธรรม คติธรรมที่เกี่ยวเนื่องกับวันสำคัญทางศาสนา และเทศกาลที่สำคัญ ของศาสนาที่ตนนับถือ และปฏิบัติตนได้ถูกต้องแสดงตนเป็นพุทธมามกะ หรือ แสดงตนเป็นศาสนิกชนของศาสนาที่ตนนับถือ ปฏิบัติตาม ศาสนพิธีที่ตนนับถือ เป็นศาสนิกชนที่ดีต่อสาวก สมาชิกในครอบครัว และคนรอบข้าง

เห็นคุณค่า เชื่อมั่น และมุ่งมั่นพัฒนาชีวิตด้วย การพัฒนาจิต และพัฒนาการเรียนรู้ด้วยวิธีคิดแบบโยนิโสมนสิการ หรือการพัฒนาจิตตามแนวทางของศาสนาที่ตนนับถือ สวดมนต์ แผ่เมตตา และบริหารจิตและเจริญปัญญาตามหลักสติปัฏฐาน หรือตามแนวทางของศาสนาที่ตนนับถือ ปฏิบัติ และมีส่วนร่วมการสัมมนา และเสนอแนะแนวทางในการธำรงรักษาศาสนา ที่ตนนับถือ อันส่งผลถึงการพัฒนาตน พัฒนาชาติและโลก

โดยใช้กระบวนการคิดวิเคราะห์ การแก้ปัญหาการสืบค้นข้อมูล การสังเคราะห์ การสรุป การปลุกเร้าคุณธรรม นำแนวทางที่ถูกสร้างสรรค์ที่เป็นประโยชน์ต่อส่วนรวม สามารถบูรณาการหลักปรัชญาของเศรษฐกิจพอเพียงและอาเซียนได้

เพื่อ ให้มีความรู้ความเข้าใจ ตระหนัก ในการพัฒนาตนเองเป็นบุคคลที่ดี มีคุณธรรม จริยธรรม ปฏิบัติตามหลักธรรมของศาสนาที่ตนนับถือ รวมทั้งมีค่านิยมอันพึงประสงค์ สามารถอยู่ร่วมกับผู้อื่นและอยู่ในสังคมได้อย่างมีความสุข รวมทั้งมีศักยภาพเพื่อการศึกษาต่อในชั้นสูงตามความประสงค์ได้

**ตัวชี้วัด**

ส 1.1 ม.4-6/1 ม.4-6/2 ม.4-6/3 ม.46/4 ม.4-6/5 ม.4-6/ ม.4-6/ ม.4-6/7 ม.4-6/8 ม.46/9 ม.4-6/10  
ม.4-6/11 ม.4-6/12 ม.4-6/13 ม.461/4 ม.4-6/15 ม.4-6/16 ม.4-6/19 ม.461/20   
ส 1.2 ม.4-6/1 ม.4-6/2 ม.4-6/3 ม.4-6/4 ม.4-6/5

รวมทั้งหมด 23 ตัวชี้วัด

**4. กำหนดการจัดการเรียนรู้กำหนดการจัดการเรียนรู้**

|  |  |  |  |  |  |  |
| --- | --- | --- | --- | --- | --- | --- |
| หน่วยที่/ ชื่อหน่วย | มาตรฐานการเรียนรู้/ตัวชี้วัด | สาระการเรียนรู้ | สาระสำคัญ / ความคิดรวบยอด | ชิ้นงาน/ภาระงาน | เวลา  (ชั่วโมง) | น้ำหนักคะแนน |
| หน่วยที่1 พระพุทธพอเพียง(ตอนที่1) | ส 1.1  ม.4-6/1 | สังคมชมพูทวีปและคติความเชื่อทางศาสนาสมัยก่อนพระพุทธเจ้า | สังคมชมพูทวีปสมัยพุทธกาลมีลัทธิความเชื่ออันหลากหลายที่เกิดจากคำสอนและปรัชญาของศาสนาต่างๆ ซึ่งผู้คนในดินแดนชมพูทวีปต่างก็มีความคิดความเชื่อที่แตกต่างกันไป | ใบงานที่ 1 สังคมชมพูทวีปสมัยก่อนพุทธกาล แผนภาพ กำเนิดพระพุทธเจ้า | 2 | 3 |
| ส 1.1  ม.4-6/2 | การตรัสรู้ การก่อตั้งพระพุทธศาสนา วิธีการสอน และการเผยแผ่พระพุทธศาสนาตามแนวพุทธจริยา | การศึกษาพุทธประวัติถือเป็นหน้าที่สำคัญประการหนึ่งของพุทธศาสนิกชนที่พึงกระทำ เพราะนอกจากจะได้เรียนรู้พุทธประวัติของพระพุทธเจ้าแล้ว สามารถนำแบบอย่างพระจริยาวัตร | ใบงานที่ 2  การก่อตั้งพระพุทธศาสนา วิธีการสอน และการเผยแผ่ระพุทธ-ศาสนา แผนภาพ พุทธประวัติด้านการบริหาร | 2 | 4 |

**4. กำหนดการจัดการเรียนรู้กำหนดการจัดการเรียนรู้**

|  |  |  |  |  |  |  |
| --- | --- | --- | --- | --- | --- | --- |
| หน่วยที่/ ชื่อหน่วย | มาตรฐานการเรียนรู้/ตัวชี้วัด | สาระการเรียนรู้ | สาระสำคัญ / ความคิดรวบยอด | ชิ้นงาน/ภาระงาน | เวลา  (ชั่วโมง) | น้ำหนักคะแนน |
| หน่วยที่1 พระพุทธพอเพียง(ตอนที่1) |  |  | ของพระองค์ มาประยุกต์ใช้ในชีวิตประจำวันได้อีกด้วย |  |  |  |
| ส 1.1  ม.4-6/3 | พุทธประวัติด้านการบริหารและการธำรงรักษาศาสนา | พระพุทธเจ้าทรงถึงพร้อมด้วยหลักธรรมของนักบริหาร ทรงบริหารสังฆมณฑลโดยทรงยกให้ธรรมเป็นใหญ่ ทรงเป็นนักประชาธิปไตยที่ทรงเคารพเสียงส่วนใหญ่ ทรงเป็นนักบริหารงานบุคคลและทรงเป็นวางแผน ด้านการธำรงรักษาพระพุทธศาสนา | ใบงานที่ 3 พุทธประวัติด้านการบริหารและการธำรงรักษาพระพุทธศาสนา | 2 | 4 |

**4. กำหนดการจัดการเรียนรู้กำหนดการจัดการเรียนรู้**

|  |  |  |  |  |  |  |
| --- | --- | --- | --- | --- | --- | --- |
| หน่วยที่/ ชื่อหน่วย | มาตรฐานการเรียนรู้/ตัวชี้วัด | สาระการเรียนรู้ | สาระสำคัญ / ความคิดรวบยอด | ชิ้นงาน/ภาระงาน | เวลา  (ชั่วโมง) | น้ำหนักคะแนน |
| หน่วยที่1 พระพุทธพอเพียง(ตอนที่1) |  |  | ทรงกำชับให้คณะสงฆ์เล่าเรียนธรรมด้วยความเคารพ และทรงบัญญัติพระวินัยเอาไว้เป็นจำนวนมาก |  |  |  |
| ส 1.1  ม.4-6/4 | ข้อปฏิบัติทางสายกลางในพระพุทธศาสนา | พระพุทธศาสนามีหลักที่น้อมนำให้พุทธศาสนิกชนยึดในการประพฤติปฏิบัติตนตามทางสายกลาง มีทั้งทฤษฎีและวิธีการที่เป็นสากล ได้แก่ อริยสัจ 4 และข้อปฏิบัติที่ยึดทางสายกลางของพระพุทธศาสนา ได้แก่ อริยมรรคมีองค์ 8 | ใบงานที่ 4  ข้อปฏิบัติทางสายกลางในพระพุทธ- ศาสนา | 1 | 3 |

**4. กำหนดการจัดการเรียนรู้กำหนดการจัดการเรียนรู้**

|  |  |  |  |  |  |  |
| --- | --- | --- | --- | --- | --- | --- |
| หน่วยที่/ ชื่อหน่วย | มาตรฐานการเรียนรู้/ตัวชี้วัด | สาระการเรียนรู้ | สาระสำคัญ / ความคิดรวบยอด | ชิ้นงาน/ภาระงาน | เวลา  (ชั่วโมง) | น้ำหนักคะแนน |
| หน่วยที่1 พระพุทธพอเพียง(ตอนที่1) | ส 1.1  ม.4-6/5 | พระพุทธศาสนาเน้นการพัฒนาศรัทธาและปัญญาที่ถูกต้อง | พระพุทธศาสนามีหลักคำสอนที่ให้มนุษย์มีศรัทธาที่ประกอบด้วยปัญญา เชื่ออย่างมีเหตุผล เพื่อให้การดำเนินชีวิตไปสู่เส้นทางแห่งความดีงามและถูกต้อง | ใบงานที่ 5 การพัฒนาศรัทธาและปัญญาในพระพุทธศาสนา | 1 | 3 |
| ส 1.1  ม.4-6/6 | ลักษณะประชาธิปไตยในพระพุทธศาสนา | พระพุทธศาสนาเป็นศาสนาประชาธิปไตยมาตั้งแต่เริ่มแรก ตัวอย่างเช่น พระพุทธศาสนามีพระธรรมวินัยเป็นธรรมนูญหรือกฎหมายสูงสุด | แผนภาพ ลักษณะประชาธิปไตยในพระพุทธศาสนา | 1 | 3 |

**4. กำหนดการจัดการเรียนรู้กำหนดการจัดการเรียนรู้**

|  |  |  |  |  |  |  |
| --- | --- | --- | --- | --- | --- | --- |
| หน่วยที่/ ชื่อหน่วย | มาตรฐานการเรียนรู้/ตัวชี้วัด | สาระการเรียนรู้ | สาระสำคัญ / ความคิดรวบยอด | ชิ้นงาน/ภาระงาน | เวลา  (ชั่วโมง) | น้ำหนักคะแนน |
| หน่วยที่1 พระพุทธพอเพียง(ตอนที่1) |  |  | และมีความเสมอภาคภายใต้พระธรรม-วินัยนั้นพระพุทธศาสนามีหลักเสียงข้างมาก  อีกทั้งพระพุทธเจ้าทรงมอบความเป็นใหญ่แก่สงฆ์ ซึ่งมีลักษณะตรงกับหลักประชาธิปไตยหลายประการ |  |  |  |

**5. ผังภาพที่ 1**

**5.1 ผังวิเคราะห์หน่วยการเรียนรู้ “พระพุทธ (ตอนที่ 1) พอเพียง” (เชื่อมโยงทุกแผนในหน่วย)**

แผนการจัดการเรียนรู้ที่ 2

การตรัสรู้ การก่อตั้งพระพุทธศาสนา วิธีการสอน และการเผยแผ่พระพุทธศาสนาตามแนวพุทธจริยา ส 1.1 ม.4-6/2

แผนการจัดการเรียนรู้ที่ 1

สังคมชมพูทวีปและคติความเชื่อทางศาสนาสมัยก่อนพระพุทธเจ้า  
ส 1.1 ม.4-6/1

**พระพุทธ(ตอนที่ 1)**

พระพุทธศาสนามีหลักการที่เป็นความจริง สามารถพิสูจน์ และนำไปเป็นแนวทางการปฏิบัติตนได้ทุกสมัยและทุกสภาพการณ์ ผู้ที่ปฏิบัติตามย่อมพบแต่ความสงบสุข ดังนั้นพระพุทธศาสนิกชนจึงควรศึกษาประวัติความเป็นมา และความสำคัญของพระพุทธศาสนา เพื่อจะได้นำข้อคิดและหลักธรรมไปเป็นแนวทางในการดำเนินชีวิตทั้งเพื่อตนเองและสังคม

แผนการจัดการเรียนรู้ที่ 4

ข้อปฏิบัติทางสายกลางในพระพุทธศาสนา

ส 1.1 ม.4-6/4

แผนการจัดการเรียนรู้ที่ 3

พุทธประวัติด้านการบริหารและการธำรงรักษาศาสนา

ส 1.1 ม.4-6/3

แผนการจัดการเรียนรู้ที่ 5

การพัฒนาศรัทธาและปัญญาที่ถูกต้องในพระพุทธศาสนา ส 1.1 ม.4-6/5

แผนการจัดการเรียนรู้ที่ 6

ลักษณะประชาธิปไตยในพระพุทธศาสนา ส 1.1 ม.4-6/6

|  |  |  |
| --- | --- | --- |
| ชิ้นงาน/ภาระงาน | สมรรถนะสำคัญของผู้เรียน | คุณลักษณะอันพึงประสงค์ |
| ใบงานที่ 1 สังคมชมพูทวีปสมัยก่อนพุทธกาล ใบงานที่ 2 การก่อตั้งพระพุทธศาสนา วิธีการสอน และการเผยแผ่ พระพุทธศาสนา ใบงานที่ 3 พุทธประวัติด้านการบริหารและการธำรงรักษา พระพุทธศาสนา ใบงานที่ 4 ข้อปฏิบัติทางสายกลางในพระพุทธศาสนา ใบงานที่ 5 การพัฒนาศรัทธาและปัญญาในพระพุทธศาสนา ใบงานที่ 6 ลักษณะประชาธิปไตยในพระพุทธศาสนา | 1. ความสามารถในการสื่อสาร 2. ความสามารถในการคิด 3.ความสามารถในการแก้ปัญหา 4.ความสามารถในการใช้ทักษะชีวิต 5. ความสามารถในการใช้เทคโนโลยี | 1. รักชาติ ศาสน์ กษัตริย์  2. มีวินัย  3. ใฝ่เรียนรู้  4. อยู่อย่างพอเพียง  5. มุ่งมั่นในการทำงาน |

**6. ผังภาพที่ 2 ผังแสดงการออกแบบการเรียนรู้ย้อนกลับ (Backward Design)  
หน่วยการเรียนรู้ “พระพุทธ (พอเพียง) ชั้นมัธยมศึกษา ปีที่ 4**

**กิจกรรมการเรียนรู้**   
-กิจกรรมการเรียนรู้ ศึกษา วิเคราะห์ ฝึกทักษะการคิด ทักษะในการใช้ชีวิต ทักษะการแก้ปัญหา ทักษะในการสื่อสาร   
-สื่อการเรียนรู้/ แหล่งการเรียนรู้ บัตรคำ,ใบงาน,หนังสือเรียน/ห้องสมุดโรงเรียน ชุมชน,อินเตอร์เน็ต  
- เวลา 9 ชั่วโมง

**ชื่อหน่วยการเรียนรู้  
พระพุทธ พอเพียง (ตอนที่ 1)**

**หลักฐานการเรียนรู้  
- ชิ้นงาน/ภาระงาน**  
ใบงานที่ 1 สังคมชมพูทวีปสมัยก่อนพุทธกาล แผนภาพ กำเนิดพระพุทธเจ้า  
ใบงานที่ 2 การก่อตั้งพระพุทธศาสนา วิธีการสอน และการเผยแผ่ระพุทธ-ศาสนา แผนภาพ พุทธประวัติด้านการบริหาร  
ใบงานที่ 3 พุทธประวัติด้านการบริหารและการธำรงรักษาพระพุทธศาสนา  
ใบงานที่ 4 ข้อปฏิบัติทางสายกลางในพระพุทธศาสนา  
ใบงานที่ 5 การพัฒนาศรัทธาและปัญญาในพระพุทธศาสนา แผนภาพ ลักษณะประชาธิปไตยในพระพุทธศาสนา

**เป้าหมายการเรียนรู้  
- มาตรฐานและตัวชี้วัด** ส1.1 ม.4-6/1-6   
**- สาระสำคัญ**  
พระพุทธศาสนามีหลักการที่เป็นความจริง สามารถพิสูจน์ และนำไปเป็นแนวทางการปฏิบัติตนได้ทุกสมัยและทุกสภาพการณ์ ผู้ที่ปฏิบัติตามย่อมพบแต่ความสงบสุข ดังนั้นพระพุทธศาสนิกชนจึงควรศึกษาประวัติความเป็นมา และความสำคัญของพระพุทธศาสนา เพื่อจะได้นำข้อคิดและหลักธรรมไปเป็นแนวทางในการดำเนินชีวิตทั้งเพื่อตนเองและสังคม  
**- สาระการเรียนรู้**  วิเคราะห์ สรุปความ ตีความ การแสดงความคิเห็น การให้เหตุผลประกอบ เกี่ยวกับ สังคมชมพูทวีปและคติความเชื่อทางศาสนาสมัยก่อนพระพุทธเจ้า การตรัสรู้ การก่อตั้งพระพุทธศาสนา วิธีการสอน และการเผยแผ่พระพุทธศาสนาตามแนวพุทธจริยา

เป้าหมายการเรียนรู้(ต่อ)

พุทธประวัติด้านการบริหารและการธำรงรักษาศาสนา ข้อปฏิบัติทางสายกลางในพระพุทธศาสนา การพัฒนาศรัทธาและปัญญาที่ถูกต้องในพระพุทธศาสนา ลักษณะประชาธิปไตยในพระพุทธศาสนา   
**- สมรรถนะสำคัญ**  
 ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต ความสามารถในการใช้เทคโนโลยี  
**- คุณลักษณะอันพึงประสงค์**  
รักชาติ ศาสน์ กษัตริย์ มีวินัย ใฝ่เรียนรู้ อยู่อย่างพอเพียง มุ่งมั่นในการทำงาน

หลักฐานการเรียนรู้  
**-การวัดผลและประเมินผลการเรียนรู้**1)สังเกตพฤติกรรมของนักเรียนในการเข้าร่วมกิจกรรม การตอบคำถาม (K)  
2)สังเกตพฤติกรรมของนักเรียนในการเข้าร่วมกิจกรรมกลุ่ม (P)  
3)ตรวจใบงานที่ 1-5(A)  
**-เกณฑ์ผ่าน** ร้อยละ 70   
คุณภาพระดับผ่าน ดีขึ้นไป

**7. โครงสร้างหน่วยการเรียนรู้**

**โครงสร้างหน่วยการเรียนรู้**

1. **ชื่อหน่วยการเรียนรู้ “พระพุทธ พอเพียง” (ตอนที่ 1)**

ชั้นมัธยมศึกษาปีที่ 4 ภาคเรียนที่ 1 เวลาเรียน 9 ชั่วโมง

1. **มาตรฐานการเรียนรู้ / ตัวชี้วัด**

มาตรฐาน ส1.1 ม.4-6/4 รู้ และเข้าใจประวัติ ความสำคัญ ศาสดา หลักธรรมของพระพุทธศาสนาหรือศาสนา ที่ตนนับถือและศาสนาอื่น มีศรัทธาที่ถูกต้อง ยึดมั่นและปฏิบัติตามหลักธรรม

ส 1.1 ม.4-6/1 วิเคราะห์สังคมชมพูทวีป และคติความเชื่อทางศาสนาสมัยก่อนพระพุทธเจ้า หรือสังคมสมัยของศาสดาที่ตนนับถือ

ส 1.1 ม.4-6/2 วิเคราะห์ พระพุทธเจ้าในฐานะเป็นมนุษย์ผู้ฝึกตนได้อย่างสูงสุดในการตรัสรู้ การก่อตั้ง วิธีการสอนและการเผยแผ่พระพุทธศาสนา หรือวิเคราะห์ประวัติศาสดาที่ตนนับถือ ตามที่กำหนด  
 ส 1.1 ม.4-6/3 วิเคราะห์พุทธประวัติด้านการบริหาร และการธำรงรักษาศาสนา หรือ วิเคราะห์ประวัติศาสดาที่ตนนับถือ ตามที่กำหนด  
 ส 1.1 ม.4-6/4 วิเคราะห์ข้อปฏิบัติทางสายกลางในพระพุทธศาสนา หรือแนวคิดของศาสนา  
ที่ตนนับถือตามที่กำหนด  
 ส 1.1 ม.4-6/5 วิเคราะห์การพัฒนาศรัทธาและปัญญาที่ถูกต้องในพระพุทธศาสนา หรือแนวคิดของศาสนาที่ตนนับถือตามที่กำหนด   
 ส 1.1 ม.4-6/6 วิเคราะห์ลักษณะประชาธิปไตยในพระพุทธศาสนา หรือแนวคิดของศาสนาที่ตนนับถือตามที่กำหนด

**3. สาระสำคัญ /ความคิดรวบยอด** ( เขียนเป็นความเรียง)

พระพุทธศาสนามีหลักการที่เป็นความจริง สามารถพิสูจน์ และนำไปเป็นแนวทางการปฏิบัติตนได้ทุกสมัยและทุกสภาพการณ์ ผู้ที่ปฏิบัติตามย่อมพบแต่ความสงบสุข ดังนั้นพระพุทธศาสนิกชนจึงควรศึกษาประวัติความเป็นมา และความสำคัญของพระพุทธศาสนา เพื่อจะได้นำข้อคิดและหลักธรรมไปเป็นแนวทางในการดำเนินชีวิตทั้งเพื่อตนเองและสังคม

**4. สาระการเรียนรู้ (เนื้อหา)** สังคมชมพูทวีปและคติความเชื่อทางศาสนาสมัยก่อนพระพุทธเจ้า การตรัสรู้ การก่อตั้งพระพุทธศาสนา วิธีการสอน และการเผยแผ่พระพุทธศาสนาตามแนวพุทธจริยา พุทธประวัติด้านการบริหารและการธำรงรักษาศาสนา ข้อปฏิบัติทางสายกลางในพระพุทธศาสนา การพัฒนาศรัทธาและปัญญาที่ถูกต้องในพระพุทธศาสนา ลักษณะประชาธิปไตยในพระพุทธศาสนา   
**5. สมรรถนะสำคัญของผู้เรียน** (ระบุสมรรถนะย่อย ด้วย)  
 5.1 ความสามารถในการสื่อสาร โดยการพูด เขียนสื่อความ อธิบาย อภิปราย แสดงความคิดเห็น

5.2 ความสามารถในการคิด โดยการคิดอย่างเป็นระบบ การสังเกต สืบค้น ระบุ แยกแยะ จัดกลุ่ม เปรียบเทียบ คิดวิเคราะห์ อภิปราย สื่อความหมาย

5.3 ความสามารถในการแก้ปัญหา โดยใช้หลักอริสัจ 4, การถอดบทเรียนบูรณาการกับหลักปรัชญาเศรษฐกิจพอเพียง

5.4 ความสามารถในการใช้ทักษะชีวิต โดยใช้กระบวนการกลุ่ม

5.5 ความสามารถในการใช้เทคโนโลยี โดยใช้ในการสืบค้น ประมวลผล สร้างชิ้นงาน

**6. คุณลักษณะอันพึงประสงค์ (ระบุคุณลักษณะย่อย)** 6.1 รักชาติ ศาสน์ กษัตริย์  
 6.2 มีวินัย ต่อตนเอง การทำงาน การแต่งกาย  
 6.3 ใฝ่เรียนรู้ การทำงานเป็นกลุ่ม การค้นคว้าหาความรู้ รักการอ่าน  
 6.4 อยู่อย่างพอเพียง เข้าใจหลัก 3 ห่วง 2 เงื่อนไข สมดุลสู่ 4 มิติ เข้าใจและนำไปปรับใช้ในชีวิตประจำวัน  
 6.5 มุ่งมั่นในการทำงาน ทำงานเสร็จก่อนหรือทันเวลาตามที่กำหนด ขยัน อดทน  
**7. ชิ้นงาน / ภาระงาน** ใบงานที่ 1 สังคมชมพูทวีปสมัยก่อนพุทธกาล แผนภาพ กำเนิดพระพุทธเจ้า  
 ใบงานที่ 2 การก่อตั้งพระพุทธศาสนา วิธีการสอน และการเผยแผ่ระพุทธ-ศาสนา แผนภาพ พุทธประวัติด้านการบริหาร  
 ใบงานที่ 3 พุทธประวัติด้านการบริหารและการธำรงรักษาพระพุทธศาสนา  
 ใบงานที่ 4 ข้อปฏิบัติทางสายกลางในพระพุทธศาสนา  
 ใบงานที่ 5 การพัฒนาศรัทธาและปัญญาในพระพุทธศาสนา แผนภาพ ลักษณะประชาธิปไตยในพระพุทธศาสนา

**8. การวัดและประเมินผล (ใช้แบบของ สพฐ.)** 1)สังเกตพฤติกรรมของนักเรียนในการเข้าร่วมกิจกรรม การตอบคำถาม (K)  
 2)สังเกตพฤติกรรมของนักเรียนในการเข้าร่วมกิจกรรมกลุ่ม (P)  
 3)ตรวจใบงานที่ 4 (A)  
 เกณฑ์ผ่านร้อยละ 70 คุณภาพระดับผ่าน ดีขึ้นไป

9. กิจกรรมการเรียนรู้

**แผนที่ 1** (2 ชั่วโมง) **ชั่วโมงที่ 1** 1.ครูนำ VCD หรือ DVD สารคดีที่เกี่ยวกับประเทศอินเดีย หรือเนปาล ให้นักเรียนร่วมกันศึกษาลักษณะทางสังคม ประเพณี และวัฒนธรรมเพื่อเป็นพื้นฐานความรู้เรื่องชมพูทวีป  
 2.ครูนำแผนที่ของเอเชียใต้มาให้นักเรียนศึกษาเปรียบเทียบกับแผนที่ชมพูทวีปในสมัยพุทธกาล จากนั้น ครูตั้งคำถามให้นักเรียนร่วมกันวิเคราะห์หาคำตอบ  
 3.ครูและนักเรียนร่วมกันสรุปโครงสร้างทางสังคมในสมัยชมพูทวีปเป็นแผนภาพลงบนกระดานเพื่อทบทวนความรู้  
 4.ให้นักเรียนร่วมกันสรุปความรู้  
 5.ให้นักเรียนร่วมกันแสดงความคิดเห็น โดยครูใช้คำถามท้าทาย  
ชั่วโมงที่ 2  
 1.ครูนำภาพลัทธิทางความเชื่อต่าง ๆ ของสังคมอินเดียมาให้นักเรียนร่วมกันศึกษา จากนั้นครูถามคำถามให้นักเรียนตอบคำถามทีละคนจนครบทุกคน  
 2.ครูให้นักเรียนร่วมกันวิเคราะห์คติความเชื่อทางศาสนาสมัยก่อนพระพุทธเจ้า โดยครูตั้งคำถามให้นักเรียนแบ่งกลุ่มเพื่อหาคำตอบให้นักเรียนแบ่งกลุ่มเป็น 3 กลุ่ม แล้วสรุปคำตอบออกมานำเสนออภิปรายหน้าชั้น โดยการส่งผู้แทนกลุ่มในการนำเสนอ   
 3.ครูสรุปคำตอบของแต่ละกลุ่มเป็นแผนภาพเพื่ออธิบายสรุปทบทวนความรู้   
 4.ให้นักเรียนร่วมกันสรุปความรู้ ดังนี้  
 -ความเชื่อของมนุษย์ในสมัยก่อนพุทธกาลมีพื้นฐานมาจากปรากฏการณ์ทางธรรมชาติลัทธิพราหมณ์ และการอนุมานของนักบวชตามลัทธิต่าง ๆ ในชมพูทวีป  
 5.ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้   
 - นักเรียนคิดว่าลัทธิความเชื่อในสมัยก่อนพุทธกาลมีอิทธิพลต่อความเชื่อของคนไทยหรือไม่  
 6.ให้นักเรียนทำใบงานที่ 1 สังคมชมพูทวีปสมัยก่อนพุทธกาล  
 7.ให้นักเรียนทำแบบทดสอบหลังเรียน (Post-Test) เพื่อประเมินผลการเรียน  
**แผนที่ 2 (2 ชั่วโมง) ชั่วโมงที่ 3**  
 1. ครูให้นักเรียนดู VCD หรือ DVD กำเนิดพระพุทธเจ้า จบแล้วครูให้นักเรียนร่วมกันวิเคราะห์และตอบคำถาม ดังนี้  
 - การตรัสรู้ของพระพุทธเจ้าทรงปฏิบัติพระองค์โดยวิธีการใด และมีลำดับการตรัสรู้อย่างไร  
 - ผลจากการตรัสรู้ทำให้พระพุทธองค์ค้นพบสิ่งใด  
 2.ครูสรุปคำตอบของนักเรียน เขียนอธิบายเป็นแผนภาพบนกระดาน  
 3.ให้นักเรียนร่วมกันสรุปความรู้ ดังนี้   
-พระพุทธศาสนาก่อตั้งขึ้นหลังจากการตรัสรู้ของพระพุทธเจ้า และทรงตั้งพระทัยเผยแผ่คำสอนแก่สัตว์โลกโดยวิธีการสอน  
 4.ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้  
 - “พระพุทธเจ้าทรงเป็นครูแห่งครู” นักเรียนเข้าใจว่าอย่างไร  
**ชั่วโมงที่ 4**  
 1.ครูนำดอกบัวหรือภาพดอกบัว 4 เหล่ามาให้นักเรียนร่วมกันตอบคำถามก่อนนำเข้าสู่บทเรียน โดยครูใช้คำถาม ดังนี้  
 - ดอกบัวเกี่ยวข้องกับพระพุทธศาสนาอย่างไร  
 -พระพุทธเจ้าทรงเปรียบเทียบบุคคลเหมือนดอกบัว 4 เหล่าว่าอย่างไร จากนั้นครูอธิบายสรุปเพิ่มเติมว่า “ดอกบัวเกี่ยวข้องกับพระพุทธศาสนาตั้งแต่การประสูติ โดยมีดอกบัวมารองรับพระบาทขณะเสด็จออกจากครรภ์พระมารดา และทรงพิจารณาเปรียบเทียบก่อนการแสดงธรรมโปรดสัตว์”   
 2.ให้นักเรียนร่วมกันศึกษาการก่อตั้งพระพุทธศาสนา โดยครูให้นักเรียนตอบคำถาม ดังนี้  
 -การก่อตั้งพระพุทธศาสนาอย่างเป็นทางการเกิดขึ้นในช่วงใด  
 3.ครูให้นักเรียนแบ่งกลุ่มเป็น 2 กลุ่ม ร่วมกันสรุปความรู้อภิปรายหน้าชั้นเรียนตามหัวข้อที่ครูกำหนดให้ ดังนี้ -การก่อตั้งพระพุทธศาสนา   
 -วิธีการสอน และการเผยแผ่พระพุทธศาสนาตามแนวพุทธจริยา  
 4.ให้นักเรียนร่วมกันสรุปแนวพุทธจริยาในการเผยแผ่พระพุทธศาสนาที่ควรนำไปประยุกต์ใช้ในการดำเนินชีวิต  
 5.ให้นักเรียนร่วมกันสรุปความรู้ ดังนี้  
 -การก่อตั้งพระพุทธศาสนาเกิดจากการนำหลักธรรมการตรัสรู้ไปเผยแผ่ตามแนวพุทธจริยาทรงสอนโดยการปรับให้สอดคล้องกับบุคคลและสถานการณ์จนมีผู้มีศรัทธาเลื่อมใสมานับถือปฏิบัติตามหลักคำสั่งสอนเป็นจำนวนมาก  
 6.ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้  
 -คำสอนพระพุทธศาสนาสืบทอดมาถึง 2,500 กว่าปี เพราะเหตุปัจจัยใด   
 7.ให้นักเรียนทำใบงานที่ 2 การก่อตั้งพระพุทธศาสนา วิธีการสอน และการเผยแผ่พระพุทธศาสนา  
 8.ให้นักเรียนทำแบบทดสอบหลังเรียน (Post-Test) เพื่อประเมินผลการเรียนในหน่วยการเรียนรู้ที่ 2  
**แผนที่ 3** (2 ชั่วโมง) **ชั่วโมงที่ 5** 1.ครูเขียนข้อความในรูปบัตรคำบนกระดานจากนั้นให้นักเรียนร่วมกันให้ความหมายแต่ละคำและครูอธิบายเพิ่มเติม  
 2.ครูให้นักเรียนร่วมกันศึกษาและวิเคราะห์ พุทธประวัติด้านการบริหาร โดยครูตั้งคำถามให้นักเรียนร่วมกันสรุปคำตอบ ดังนี้  
 -“ทรงถือธรรมเป็นธง ทรงถือธรรมเป็นตราชู ยกธรรมเป็นราชา” มีนัยทางด้านการบริหารปกครองในพระพุทธศาสนาอย่างไร  
 -ทรงมอบให้พระสงฆ์เป็นใหญ่ทางด้านการบริหารการปกครอง มีความหมายตามแนวทางประชาธิปไตยอย่างไร  
 -พระธรรม-วินัยจักเป็นศาสดาแทนพุทธองค์เมื่อทรงเสด็จดับขันธปรินิพพาน เกี่ยวข้องกับด้านการบริหารอย่างไร โดยครูแบ่งนักเรียนออกเป็น 3 กลุ่ม รับผิดชอบกลุ่มละ 1 คำถาม สรุปวิเคราะห์ แล้วออกนำเสนอความรู้อภิปรายหน้าชั้นเรียนกลุ่มละ 5 นาที  
 3.จบการนำเสนองานกลุ่มครูและนักเรียนร่วมกันสรุปความรู้อธิบายเป็นแผนภาพบนกระดาน  
 4.ให้นักเรียนร่วมกันสรุปความรู้ ดังนี้   
 -พระพุทธเจ้าทรงถึงพร้อมด้วยหลักธรรมของนักบริหาร ทรงยกธรรมเป็นใหญ่  
ในการปกครองพุทธบริษัท 4 มีหลักธรรมเป็นบรรทัดฐานในการดูแลพระพุทธศาสนา  
 5.ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้  
 -ธรรมาธิปไตยหมายถึงอะไร

**ชั่วโมงที่ 6**  
 1.ครูให้นักเรียนบอกกิจกรรมที่ตนเองเคยมีส่วนร่วมในกิจกรรมทางพระพุทธศาสนา โดยให้นักเรียนบอกกิจกรรมของตนเองคนละ 1 ตัวอย่าง จากนั้น ครูอธิบายเพิ่มเติมเพื่อนำเข้าสู่บทเรียนดังตัวอย่าง  **“พระพุทธศาสนาที่ดำรงอยู่ได้เพราะพุทธบริษัททั้ง 4 ได้ปฏิบัติตนตามฐานะหน้าที่ในความเป็นชาวพุทธ จึงทำให้พระพุทธศาสนาสืบเนื่องยาวนานมาถึง 2,500 กว่าปี ให้เราได้ปฏิบัติในการดำรงชีวิตประจำวัน”**  
 2.ให้นักเรียนร่วมกันศึกษาพุทธประวัติด้านการธำรงรักษาพระพุทธศาสนา โดยครูตั้งคำถามให้นักเรียนร่วมกันคิดวิเคราะห์ และสรุปเป็นคำถาม ดังนี้  
 -พระพุทธเจ้าทรงได้วางแนวทางการสืบทอดธำรงพระพุทธศาสนาเอาไว้อย่างไรบ้าง  
 -ทรงมอบหลักการบริหารพระสงฆ์ในการรักษาพระพุทธศาสนาโดยหลักธรรมอปริหานิยธรรมเอาไว้อย่างไร   
 -พระพุทธศาสนาจะยั่งยืนได้ พุทธบริษัททั้ง 4 จะต้องปฏิบัติตนอย่างไร  
 3.ครูและนักเรียนร่วมกันสรุปวิเคราะห์คำตอบบันทึกเป็นแผนภาพอธิบายบนกระดาน ดังตัวอย่าง  
 4.ให้นักเรียนร่วมกันสรุปความรู้ ดังนี้   
 -การศึกษาเล่าเรียนหลักธรรมจนเข้าใจ และปฏิบัติธรรมได้ตามหลักคำสอนเป็นแนวทางในการธำรงรักษาพระพุทธศาสนาให้มั่นคงและยั่งยืน   
 5.ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้  
 -พระพุทธศาสนาสืบเนื่องยาวนานถึง 2,500 กว่าปี เพราะมีเหตุปัจจัยใดบ้าง  
 6.ให้นักเรียนทำใบงานที่ 3 พุทธประวัติด้านการบริหารและการรักษาพระพุทธศาสนา  
 7.ให้นักเรียนทำแบบทดสอบหลังเรียน (Post-Test) เพื่อประเมินผลการเรียน  
**แผนที่ 4** (1 ชั่วโมง) **ชั่วโมงที่ 7**  
 ครูชูบัตรคำ คำว่า ธรรมะ ให้นักเรียนคิดหาความหมายตามที่นักเรียนเข้าใจ โดยการ

ให้นักเรียนให้ความหมายโดยการสุ่ม ทีละคน จากนั้นให้ครูอธิบายก่อนนำเข้าสู่บทเรียน ดังนี้ธรรมะคือหลักความเป็นจริงที่ปรากฏอยู่ตามธรรมชาติทั้งที่เป็นรูปธรรมที่จับต้องได้ และนามธรรมที่จับต้องไม่ได้ ในทางพระพุทธศาสนาแบ่งธรรมะเป็น 2 ระดับ คือ ระดับโลกิยธรรม คือ ธรรมของผู้ยังไม่หมดกิเลส และระดับโลกุตตรธรรม ธรรมชั้นสูง ได้แก่ บุคคลผู้บรรลุธรรมรู้และเข้าใจสภาพของรูปธรรมและนามธรรมอย่างแจ่มแจ้งจนหมดอาสวะกิเลสโดยสิ้นเชิง  
 2. ครูติดบัตรคำ อริยสัจ 4 บนกระดาน ครูซักถามนักเรียนโดยใช้คำถาม ดังนี้ อริยสัจ 4 คืออะไร ประกอบด้วยอะไรบ้าง อริยสัจ 4 เป็นหลักธรรมที่เป็นหลักทฤษฎีที่เป็นสากลอย่างไรจากนั้นให้ครูและนักเรียนสรุปคำตอบของนักเรียนเขียนอธิบายเป็นแผนภาพบนกระดานเพิ่มเติม 3. ครูจัดกิจกรรมในชั้นเรียนโดยแบ่งนักเรียนออกเป็น 8 กลุ่มให้แต่ละกลุ่มสรุปความหมายของ อริยมรรคมีองค์ 8 (มัชฌิมาปฏิปทา) มากลุ่มละ 1 ข้อ ตามลำดับ โดยให้แต่ละกลุ่มสรุปความรู้ความหมายของข้อธรรม แล้วส่งผู้แทนกลุ่ม กลุ่มละ 1 คน ออกมายืนเรียงแถวหน้ากระดานบอกความหมายสรุปนำเสนอหน้าชั้นเรียน  
 4. ครูและนักเรียนร่วมกันสรุปข้อปฏิบัติที่เป็นทางสายกลาง เขียนอธิบายเป็นแผนภาพบนกระดาน  
 5. ให้นักเรียนร่วมกันสรุปความรู้ “พระพุทธศาสนามีหลักทฤษฎีและวิธีการที่เป็นสากล ได้แก่ อริยสัจ 4 และข้อปฏิบัติที่เป็นทางสายกลาง ได้แก่ อริยมรรคมีองค์ 8”   
 6. ให้นักเรียนร่วมกันแสดงความคิดเห็น โดยครูใช้คำถามท้าทาย “ การปฏิบัติตนตามทางสายกลางช่วยให้ชีวิตประสบความสุขและความสำเร็จได้เพราะอะไร”  
 7. ให้นักเรียนทำใบงานที่ 4 ข้อปฏิบัติทางสายกลางในพระพุทธศาสนา (การบ้าน)  
 8. นำความรู้ “อริยสัจ 4 และข้อปฏิบัติที่เป็นทางสายกลาง”ไปปรับใช้ในชีวิตประจำวันทั้งตนเองและคนรอบข้าง  
 9. ให้นักเรียนทำแบบทดสอบหลังเรียน (Post-Test

**แผนที่ 5** ( 1 ชั่วโมง) **ชั่วโมงที่ 8**  
 1.ครูสนทนากับนักเรียนโดยใช้คำถามเพื่อนำเข้าสู่บทเรียน นักเรียนนับถือศาสนาใด การนับถือศาสนาจะต้องมีธรรมใดเป็นพื้นฐานในการนับถือศาสนา   
 2. ครูเขียนคำว่า ศรัทธา บนกระดานในรูปบัตรคำแล้วให้นักเรียนศึกษาความหมายศรัทธาในทางพระพุทธศาสนา โดยครูใช้คำถามให้นักเรียนวิเคราะห์ ดังนี้ ศรัทธาในพระพุทธศาสนามีอธิบายเป็นหลักธรรมเอาไว้อย่างไร **(ครูสรุปบันทึกคำตอบเขียนอธิบายเป็นแผนภาพบนกระดาน)** จากนั้นครูสุ่มตัวอย่างนักเรียนในชั้นเรียน 3-4 คน ออกมาอธิบายการพัฒนาศรัทธา ของตนเองหน้าชั้นเรียน และครูอธิบายสรุปความรู้เพิ่มเติม  
 3. ครูให้นักเรียนร่วมกันศึกษาวิเคราะห์ความหมายของคำว่า ปัญญา โดยครูถามคำถาม ดังนี้ปัญญาในทางพระพุทธศาสนาหมายถึงปัญญาในลักษณะใด พระพุทธศาสนาแบ่งปัญญาเป็นกี่ระดับ และมีวิธีการพัฒนาปัญญาอย่างไร เมื่อจบการแสดงความคิดเห็นของนักเรียน ให้ครูเขียนความหมายของปัญญา อธิบายเป็นแผนภาพบนกระดาน   
 4. ให้นักเรียนร่วมกันสรุปความรู้ ดังนี้ พระพุทธศาสนามีหลักคำสอนที่ให้มนุษย์มีศรัทธาที่ประกอบด้วยปัญญา เชื่ออย่างมีเหตุผล เพื่อให้การดำเนินชีวิตไปสู่เส้นทางแห่งความดีงามและถูกต้อง 5. ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้ การมีศรัทธาโดยที่ปราศจากปัญญาจะเกิดผลต่อนักเรียนอย่างไร   
 6. ให้นักเรียนทำใบงานที่ 5 การพัฒนาศรัทธาและปัญญาในพระพุทธศาสนา  
 7. ให้นักเรียนทำแบบทดสอบหลังเรียน

**แผนที่ 6** ( 1 ชั่วโมง) **ชั่วโมงที่ 9** 1. ครูและนักเรียนร่วมกันสนทนาและแสดงความคิดเห็น และร่วมอภิปรายเกี่ยวกับการปกครองของสังคมไทย โดยครูใช้คำถาม ดังนี้  
 -การปกครองของไทยในปัจจุบันมีลักษณะอย่างไร  
 -นักเรียนคิดว่าหลักการปกครองของไทยมีลักษณะอธิปไตยตามหลักพระพุทธศาสนาหรือไม่โดยครูให้นักเรียนวิเคราะห์และตอบคำถามอย่างอิสระตามประสบการณ์พื้นฐานความรู้ของตนเอง  
 2. ให้นักเรียนศึกษาหลักประชาธิปไตยทั่วไปในพระพุทธศาสนา แล้วตั้งคำถามให้นักเรียนวิเคราะห์ เพื่อสรุปเป็นคำตอบ ดังนี้  
 -หลักประชาธิปไตยในพระพุทธศาสนามีลักษณะที่เป็นธรรมาธิปไตยและประชาธิปไตยอย่างไร  
 -หลักประชาธิปไตยที่พระพุทธเจ้าทรงมอบความเป็นใหญ่แก่สงฆ์มีลักษณะอย่างไรโดยครูให้นักเรียนร่วมกันวิเคราะห์แล้วสรุปคำตอบ เขียนเป็นแผนภาพอธิบายบนกระดาน 3. ให้นักเรียนร่วมกันสรุปความรู้ ดังนี้

-พระพุทธศาสนาเป็นศาสนาแห่งประชาธิปไตย โดยมีพระธรรมวินัยเป็นธรรมนูญสูงสุดให้ความเสมอภาคแก่พระสงฆ์ ไม่มีการแบ่งชนชั้นทางสังคม ยึดถือและเคารพพระธรรมวินัยตามที่มีพุทธบัญญัติไว้   
 4. ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้  
 -ธรรมาธิปไตยกับประชาธิปไตยมีความเหมือนหรือแตกต่างกันอย่างไร

**8. ภาคผนวก**

**8.1 ภาคผนวก (หน่วยพอเพียง)**

**ภาคผนวก ก**

**คำถามกระตุ้นคิด เพื่อปลูกฝังหลักคิดพอเพียง ของหน่วยการเรียนรู้ “ทางสายกลางและการพัฒนาศรัทธาและปัญญาที่ถูกต้องรวบรวมคำถามเพื่อกระตุ้นคิดในแผนการจัดการเรียนรู้**

1. นักเรียนคิดว่า เพราะเหตุใดสังคมในสมัยชมพูทวีปจึงแบ่งชนชั้นเป็นวรรณะทั้ง 4 และชนนอกชั้นวรรณะ2. นักเรียนคิดว่า จัณฑาล เป็นชนชั้นวรรณะใด มีชีวิตในสังคมมีลักษณะอย่างไร3. นักเรียนคิดว่าการแบ่งชนชั้นวรรณะของสังคมอินเดียเป็นการละเมิดหลักสิทธิมนุษยชนหรือไม่ เพราะ เหตุผลใด   
3. นักเรียนคิดว่า ลัทธิความเชื่อในสมัยก่อนพุทธกาลมีอิทธิพลต่อความเชื่อของคนไทยหรือไม่ อย่างไร  
4. นักเรียน มีหลักความเชื่อที่เป็นของตนเองอย่างไร  
5. นักเรียนคิดว่า ศาสนาพราหมณ์มีหลักความเชื่ออย่างไร และมีอิทธิพลต่อผู้คนในสังคมอินเดียอย่างไร  
6. นักเรียนคิดว่า ความเชื่อในเรื่องจิตวิญญาณของสังคมอินเดียเป็นอย่างไร   
7. นักเรียนคิดว่า เหตุใดในสังคมอินเดียจึงเกิดลัทธิความเชื่อต่าง ๆ ขึ้นมามากมาย เพราะอะไร  
8. นักเรียนคิดว่า ลัทธิความเชื่อในสมัยก่อนพุทธกาลมีอิทธิพลต่อความเชื่อของคนไทยหรือไม่  
9. นักเรียนคิดว่า การตรัสรู้ของพระพุทธเจ้าทรงปฏิบัติพระองค์โดยวิธีการใด และมีลำดับการตรัสรู้อย่างไร  
10. นักเรียนคิดว่า ผลจากการตรัสรู้ทำให้พระพุทธองค์ค้นพบสิ่งใด  
11. “พระพุทธเจ้าทรงเป็นครูแห่งครู” นักเรียนเข้าใจว่าอย่างไร   
12. นักเรียนคิดว่า คำสอนพระพุทธศาสนาสืบทอดมาถึง 2,500 กว่าปี เพราะเหตุปัจจัยใด  
13. นักเรียนคิดว่า ดอกบัวเกี่ยวข้องกับพระพุทธศาสนาอย่างไร  
14. นักเรียนคิดว่า พระพุทธเจ้าทรงเปรียบเทียบบุคคลเหมือนดอกบัว 4 เหล่าว่าอย่างไร  
15. นักเรียนคิดว่า การก่อตั้งพระพุทธศาสนาอย่างเป็นทางการเกิดขึ้นในช่วงใด  
16. นักเรียนคิดว่า “ทรงถือธรรมเป็นธง ทรงถือธรรมเป็นตราชู ยกธรรมเป็นราชา” มีนัยทางด้าน  
การบริหารปกครองในพระพุทธศาสนาอย่างไร  
17. นักเรียนคิดว่า ทรงมอบให้พระสงฆ์เป็นใหญ่ทางด้านการบริหารการปกครอง มีความหมายตามแนวทางประชาธิปไตยอย่างไร  
18. นักเรียนคิดว่า ธรรมาธิปไตยหมายถึงอะไร   
19. นักเรียนคิดว่า พระพุทธเจ้าทรงได้วางแนวทางการสืบทอดธำรงพระพุทธศาสนาเอาไว้อย่างไรบ้าง  
20. นักเรียนคิดว่า ทรงมอบหลักการบริหารพระสงฆ์ในการรักษาพระพุทธศาสนาโดยหลักธรรมอปริหานิยธรรมเอาไว้อย่างไร   
21. นักเรียนคิดว่า พระพุทธศาสนาจะยั่งยืนได้ พุทธบริษัททั้ง 4 จะต้องปฏิบัติตนอย่างไร  
22. นักเรียนคิดว่า พระธรรม-วินัยจักเป็นศาสดาแทนพุทธองค์เมื่อทรงเสด็จดับขันธปรินิพพาน เกี่ยวข้องกับด้านการบริหารอย่างไร  
 23. นักเรียนคิดว่า “ธรรมะ” หมายถึงอะไร  
24. นักเรียนคิดว่า อริยสัจ 4 คืออะไร ประกอบด้วยอะไรบ้าง  
25. นักเรียนคิดว่า อริยสัจ 4 เป็นหลักธรรมที่เป็นหลักทฤษฎีที่เป็นสากลอย่างไร  
26. นักเรียนยกตัวอย่าง การปฏิบัติที่เป็นทางสายกลาง  
27. นักเรียนคิดว่า การปฏิบัติตนตามทางสายกลางช่วยให้ชีวิตประสบความสุขและความสำเร็จได้เพราะอะไร  
28.นักเรียนคิดว่า นักเรียนนำ แนวทางการปฏิบัติตนตามทางสายกลางไปใช้ในการศึกษา อย่างไร  
29. นักเรียนนำแนวทางการปฏิบัติตนตามทางสายกลางไปใช้ในการดำเนินชีวิตในครอบครัวอย่างไร  
30. การนับถือศาสนาจะต้องมีธรรมใดเป็นพื้นฐานในการนับถือศาสนา   
31. นักเรียนคิดว่า การปกครองของไทยในปัจจุบันมีลักษณะอย่างไร  
32. นักเรียนคิดว่าหลักการปกครองของไทยมีลักษณะอธิปไตยตามหลักพระพุทธศาสนาหรือไม่  
33. นักเรียนคิดว่า หลักประชาธิปไตยในพระพุทธศาสนามีลักษณะที่เป็นธรรมาธิปไตยและประชาธิปไตยอย่างไร  
34. นักเรียนคิดว่า หลักประชาธิปไตยที่พระพุทธเจ้าทรงมอบความเป็นใหญ่แก่สงฆ์มีลักษณะอย่างไร  
35. นักเรียนคิดว่า ธรรมาธิปไตยกับประชาธิปไตยมีความเหมือนหรือแตกต่างกันอย่างไร

**ภาคผนวก ข**

**ตารางประเมินการเรียนรู้ตามสภาพจริง ของหน่วยการเรียนรู้“ทางสายกลางและการพัฒนาศรัทธาและปัญญาที่ถูกต้อง”**

|  |  |  |  |  |  |  |
| --- | --- | --- | --- | --- | --- | --- |
| **รายการประเมิน** | **การประเมิน** | | | **ผู้ประเมิน** | **เวลาที่ประเมิน** | **สถานที่ประเมิน** |
| **เครื่องมือ** | **วิธีการ** | **เกณฑ์การผ่าน** |
| **ด้านความรู้** | ใบงาน  แบบประเมิน | -ตรวจใบงาน  -ประเมิน | ร้อยละ 70 ขึ้นไปคุณภาพระดับดีขึ้นไป | ครู | -ระหว่างเรียน  -หลังเรียน | -โรงเรียน |
| **ด้านทักษะกระบวนการ** | แบบสังเกตพฤติกรรมของนักเรียนในการเข้าร่วมกิจกรรมกลุ่ม | สังเกตุและประเมินทักษะกระบวน  การกลุ่ม | คุณภาพระดับดีขึ้นไป | ครู | -ระหว่างเรียน  -หลังเรียน | -โรงเรียน |
| **คุณลักษณะอันพึงประสงค์** | แบบประเมินพฤติกรรม | สังเกตุและประเมินพฤติกรรม | คุณภาพระดับดีขึ้นไป | ครูและนักเรียน | -ระหว่างเรียน  -หลังเรียน | -โรงเรียน |

**ภาคผนวก ค**

**ตารางวิเคราะห์หลักปรัชญาของเศรษฐกิจพอเพียง ของหน่วยการเรียนรู้ “ทางสายกลางและการพัฒนาศรัทธาและปัญญาที่ถูกต้อง***”*

**การนำหลักปรัชญาของเศรษฐกิจพอเพียงสู่การจัดการเรียนรู้ (3 ห่วง 2 เงื่อนไข 4 มิติ)**

**1. ครูใช้หลักปรัชญาของเศรษฐกิจพอเพียงในการจัดการเรียนรู้อย่างไร**

|  |  |  |  |
| --- | --- | --- | --- |
| **หลักพอเพียง**  **ประเด็น** | **พอประมาณ** | **มีเหตุผล** | **มีภูมิคุ้มกัน** |
| **เนื้อหา** | กำหนดเนื้อหาได้สอดคล้องกับมาตรฐานตัวชี้วัดและเหมาะสมกับเวลา วัย ความสามารถของ  ผู้เรียน | -เพื่อให้นักเรียนได้เรียนรู้ตรงตามมาตรฐานและตัวชี้วัดและครบถ้วนตามกระบวนการ  -เพื่อให้ผู้เรียนเห็นคุณค่าของการนำหลักธรรมทางสายกลางมาประยุกต์ใช้ในชีวิตประจำวันและอยู่ในสังคมอย่างเป็นสุข | -ลำดับเนื้อหาง่ายไปหายาก จากจากใกล้ตัวไปไกลตัวเพื่อให้ผู้เรียนเข้าใจง่าย  -เตรียมเนื้อหาในการเรียนให้ครอบคลุมตามมาตรฐานและตัวชี้วัด |
| **เวลา** | กำหนดเวลาได้เหมาะสมกับเนื้อหาและกิจกรรมการเรียนรู้ | -เพื่อให้จัดกิจกรรมการเรียนรู้ได้ครบถ้วนตามที่กำหนด  -เพื่อส่งเสริมให้ผู้เรียนทำกิจกรรมอย่างมีประสิทธิภาพ | เตรียมการจัดสรรเวลาเพิ่มสำหรับผู้เรียนที่ไม่สามารถปฏิบัติกิจกรรมได้ตามขั้นตอน |

**1. ครูใช้หลักปรัชญาของเศรษฐกิจพอเพียงในการจัดการเรียนรู้อย่างไร(ต่อ)**

|  |  |  |  |
| --- | --- | --- | --- |
| **หลักพอเพียง**  **ประเด็น** | **พอประมาณ** | **มีเหตุผล** | **มีภูมิคุ้มกัน** |
| **วิธีการจัดกิจกรรม** | ออกแบบกิจกรรมการเรียนรู้ได้เหมาะสมสำหรับการนำพาผู้เรียนไปสู่เป้าหมายและเหมาะสมกับสภาพผู้เรียน | เพื่อให้ผู้เรียนมีคุณภาพตามมาตรฐานและตัวชี้วัด | -แจ้งจุดประสงค์และกิจกรรมให้ผู้เรียนทราบก่อนการเรียนรู้  -เตรียมตัดทอนกิจกรรมในกรณีที่ใช้เวลานานเกินไปและผู้เรียนเบื่อหน่าย |
| **สื่อการเรียนรู้** | -เลื่อกสื่อที่เหมาะสมกับเป้าหมาย เนื้อหา กิจกรรมการเรียนรู้ และความสนใจของผู้เรียน  -ครูเตรียมสื่อให้เพียงพอกับจำนวนนักเรียน | -เพื่อกระตุ้นความสนใจของนักเรียน  -เพื่อเสริมสร้างให้ผู้เรียนเข้าใจในบทเรียนได้ง่ายขึ้น | -วิเคราะห์ผู้เรียนก่อนการจัดการเรียนรู้เพื่อช่วยให้ครูเตรียมสื่อ/อุปกรณ์ได้เหมาะสมกับผู้เรียน  -เตรียมสื่อ/อุปกรณืสำรอง  -ลดภาระการบรรยายของครู |
| **แหล่งเรียนรู้** | เลือกแหล่งเรียนรู้ได้เหมาะสมกับเนื้อหา กิจกรรมการเรียนรู้ และความสนใจของผู้เรียน | -เพื่อส่งเสริมให้ผู้เรียนใช้แหล่งเรียนรู้ทั้งในและนอกโรงเรียน  -เพื่อเสริมสร้างให้ผู้เรียนเข้าใจบทเรียนได้ง่ายยิ่งขึ้น | -ประสานงานกับผู้ที่เกี่ยวข้องกับแหล่งเรียนรู้ไว้ล่วงหน้า  -กำหนดเวลาในการศึกษาแหล่งเรียนรู้ให้ชัดเจน |

**1. ครูใช้หลักปรัชญาของเศรษฐกิจพอเพียงในการจัดการเรียนรู้อย่างไร(ต่อ)**

|  |  |  |  |
| --- | --- | --- | --- |
| **หลักพอเพียง**  **ประเด็น** | **พอประมาณ** | **มีเหตุผล** | **มีภูมิคุ้มกัน** |
| **การวัดผลและประเมินผล** | ออกแบบการวัดและประเมินผลได้เหมาะสมกับตัวชี้วัด กิจกรรมการเรียนรู้ และผู้เรียน | เพื่อประเมินผู้เรียนให้สอดคล้องกับจุดประสงค์การเรียนรู้ และตรงกับสิ่งที่ต้องการวัดและประเมินผล | -ศึกษาและสร้างเครื่องมือวัดผลให้ตรงตามตัวชี้วัดและผ่านการตรวจสอบคุณภาพ  -ชี้แจงวิธีการใช้เครื่องมือวัดและประเมินผลให้ชัดเจน |
| **ความรู้ที่ครู**  **จำเป็นต้องมี** | มีความรู้เกี่ยวกับพระพุทธศาสนามีทฤษฎีและวิธีการที่เป็นสากลและมีข้อปฏิบัติที่ยึดทางสายกลาง พระพุทธศาสนาเน้นการพัฒนาศรัทธาและปัญญาที่ถูกต้อง จิตวิทยาการเรียนรู้ การวัดผลและประเมินผล หลักปรัชญาของเศรษฐกิจพอเพียง | | |
| **คุณธรรมของครู** | มีความเมตตาต่อศิษย์ มีความรับผิดชอบ มีความยุติธรรม มีความอดทน | | |

**2. ผู้เรียนใช้หลักปรัชญาของเศรษฐกิจพอเพียงในการจัดการเรียนรู้อย่างไร**

|  |  |  |  |
| --- | --- | --- | --- |
| **หลักพอเพียง**  **ประเด็น** | **พอประมาณ** | **มีเหตุผล** | **มีภูมิคุ้มกัน** |
| **หลักพอเพียง** | -ผู้เรียนปฏิบัติกิจกรรมได้เหมาะสมตามลำดับขั้นตอน  -ผู้เรียนแบ่งหน้าที่การทำงานในกลุ่มได้เหมาะสมกับความสามารถของแต่ละบุคคล  -ผู่เรียนใช้วัสดุอุปกรณืและงบประมาณที่มีอยู่อย่างประหยัดและคุ้มค่า | -ปฎิบัติกิจกรรมได้ครบถ้วน ตามขั้นตอนและสำเร็จตามเป้าหมาย  -แก้ปัญหาในการทำงานได้สำเร็จตามเป้าหมาย  -ประหยัดงบประมาณ  -ปลูกฝังจิตสำนึกรักสิ่งแวดล้อม จิตอาสา และจิตสาธารณะ | -รู้จักการวางแผนงานอย่างเป็นระบบให้งานประสบความสำเร็จ  -ปรับตัวในการทำงานกับเพื่อนได้อย่างมีความสุข  -เตรียมอุปกรณ์ให้พร้อมก่องลงมือทำกิจกรรม  -ศึกษารายละเอียดของกิจกรรมให้เข้าใจก่อนลงมือปฏิบัติ |
| **ความรู้** | -มีความรู้เกี่ยวกับพระพุทธศาสนามีทฤษฎีและวิธีการที่เป็นสากลและมีข้อปฏิบัติที่ยึดทางสายกลาง พระพุทธศาสนาเน้นการพัฒนาศรัทธาและปัญญาที่ถูกต้อง  -มีความรู้ในการวางแผนการทำงาน วิธีทำงานร่วมกับผู้อื่น | | |
| **คุณธรรม** | นักเรียนมีวินัย ใฝ่เรียนรู้ อยู่อย่างพอเพียง มุ่งมั่นในการทำงาน | | |

**3. ผู้เรียนได้เรียนรู้การใช้ชีวิตที่สมดุลและพร้อมรับการเปลี่ยนแปลง ตามหลักปรัชญาของเศรษญกิจพอเพียงดังนี้**

|  |  |  |  |  |
| --- | --- | --- | --- | --- |
| **ด้าน**  **องค์ประกอบ** | **สมดุลและพร้อมรับการเปลี่ยนแปลงด้านต่างๆ** | | | |
| **วัตถุ** | **สังคม** | **สิ่งแวดล้อม** | **วัฒนธรรม** |
| **ความรู้** | มีความรู้ในการเลือกใช้วัสดุอุปกรณ์ในการทำกิจกรรมที่กำหนดได้อย่างเหมาะสม | มีความรู้ในการวางแผนการทำงานร่วมกันเป็นกลุ่ม | มีความรู้ในการวางตัวทำให้บรรยากาศในห้องเรียนน่าเรียน | มีความรู้ในการดูแลบำรุงรักษาดัดแปลงวัสดุอุปกรณ์ให้ใช้งานได้นานและมีประสิทธิภาพ |
| **ทักษะ** | -ใช้วัสดุอุปกรณ์ในการทำงานอย่างประหยัดและคุ้มค่า  -เลือกใช้วัสดุอุปกรณือย่างเหมาะสม | -วางแผนการทำงานได้อย่างเป็นระบบ  -ทำงานร่วมกับผู้อื่นได้อย่างมีประสิทธิภาพ  -แสดงความคิดเห็นหรือแลกเปลี่ยนเรียนรู้กับเพื่อนได้อย่างมีประสิทธิภาพ | -มีทักษะในการสร้างบรรยากาศในห้องเรียนให้น่าเรียน  -มีทักษะในการแสดงความคิดเห็นหรือแลกเปลี่ยนเรียนรู้กับเพื่อนอย่างสนุกสนานและมีประสิทธิภาพ | -มีทักษะในการดูแลบำรุงรักษาดัดแปลงวัสดุอุปกรณ์ให้ใช้งานได้นานและมีประสิทธิภาพ |
| **ค่านิยม** | ตระหนักถึงคุณค่าของการใช้วัสดุอุปกรณ์ในการทำงานอย่างประหย้ดและคุ้มค่า | -ตระหนักถึงความรับผิดชอบต่อหน้าที่ทั้งต่อตนเองและในการทำงานร่วมกับผู้อื่น  -ยอมรับฟังความคิดเห็นของผู้อื่น | ตระหนักถึงประพฤติตนในการอยู่ร่วมกับผู้อื่นอย่างมีความสุข | ตระหนักถึงการดูแลบำรุงรักษาดัดแปลงวัสดุอุปกรณ์ให้ใช้งานได้นานและมีประสิทธิภาพ |

**ภาคผนวก ง.**

**9. ตัวอย่างแผนการจัดการเรียนรู้**

**แผนการจัดการเรียนรู้เพื่อเสริมสร้างคุณลักษณะอยู่อย่างพอเพียง**